Mathematica-alkeisopas
YLEISTÄ

Tämä opas on tarkoitettu Mathematican alkeiden opiskeluun. Opas on kirjoitettu Mathematican version 3 mukaan. Tarkoituksena on ollut koota tärkeitä perusasioita yhteen. Lisätietoa on saatavilla mm. Ruskeepään (1999) ja Wolframin (1996) teoksista. Oppaan tavoitteena on opettaa käyttäjälle Mathematican perusasiat ja opastaa häntä vaativammissa käyttötarkoituksissa Mathematica Bookin elektronisen version käyttöön.
Opas sisältää runsaasti oppaan sisäisiä hypertekstilinkkejä. Aloitusikkunassa esiintyvällä Takaisin-painikkeella voit selata Mathematicassa kuljettua hyperlinkkipolkua taaksepäin. Oppaassa on myös linkkejä mm. Wolframin Mathematica Bookin elektroniseen versioon. Elektroniseen versioon johtava linkki on merkitty oppaassa symbolilla \[MathematicaIcon].
Mathematica-alkeisoppaassa on oranssilla pohjalla Mathematican suoritettavaksi tarkoitetut syötteet. Syötteistä saadut tulosteet ovat kunkin oranssin syötteen alapuolella. Voit ajaa syötteet myös itse uudelleen ja muuttaa halutessasi syötteen sisältöä. Syöte ajetaan näpäyttämällä kursorilla kyseistä syötettä ja painamalla tämän jälkeen näppäinyhdistelmää shift-enter eli Shift-näppäin pohjassa painetaan Enter-näppäintä (Return). Ajaessasi tämän oppaan komentoja muista, että monet komennoista käyttävät edellisten komentojen tuloksia, joten kunkin luvun komennot on yleensä suoritettava järjestyksessä. 
Jos oppaan tekstikoko on liian pientä näytöllä luettavaksi, valitse Format-valikon kohdasta Magnification sopiva suurennusprosentti.
Mathematica-alkeisoppaaseen liittyviä kysymyksiä, kommentteja ja parannusehdotuksia voit lähettää sähköpostitse osoitteeseen Riikka.Nurmiainen@evitech.fi.